[{"text_idx": "#000003", "text": "Cronfa Prosiectau Bach ar gyfer Materion Trafnidiaeth yn y Gymuned \u2013 y Rhwydwaith Ymchwil Integredig i Drafnidiaeth ac Iechyd\nBws Rhywedd+Cymru: mynd i\u2019r afael ag aflonyddu rhywiol ac ymddygiad treisgar yn erbyn menywod er mwyn sicrhau gwasanaeth bysiau cynhwysol o ran rhywedd yng Nghymru"}, {"text_idx": "#000004", "text": "A all terfyn cyflymder o 20mya leihau hollti cymunedol?"}, {"text_idx": "#000005", "text": "I weld yr erthygl a\u0302\u2019r drafodaeth lawn \u2018Can 20 mph speed limits reduce community severance?\u2019 dilynwch y ddolen hon: "}, {"text_idx": "#000006", "text": "Mae\u2019n glir bod angen lleihau cyfartaledd cyflymder a goryrru gormodol er mwyn atal anafiadau a marwolaethau. Un ffordd o gyflawni hyn yw defnyddio seilwaith sydd wedi\u2019i osod yn strategol i arafu traffig. Yn y DU mae\u2019r dull hwn wedi arwain at barthau cyflymder 20mya i \u2018ostegu traffig\u2019. Dull arall yw gorfodi cyfraith sy\u2019n cyfyngu traffig i gyflymder is penodol, gyda Sefydliad Iechyd y Byd yn argymell y dylai hyn fod yn 20mya mewn ardaloedd lle mae defnyddwyr ffordd agored i niwed a cherbydau\u2019n defnyddio\u2019r un llefydd. Mae wedi\u2019i brofi fod y ddau ymyriad yn gwella diogelwch ar y ffordd."}, {"text_idx": "#000007", "text": "Wrth i derfynau cyflymder 20mya ddod yn fwy cyffredin, ceir trafodaeth ar effaith bosibl y mesur ar hollti cymunedol."}, {"text_idx": "#000008", "text": "Gan ddod ag ymchwil ar hollti cymunedol, diogelwch ffordd a therfynau cyflymder 20mya at ei gilydd, mae\u2019r erthygl yn ystyried y ffactorau sy\u2019n cyfrannu at hollti cymunedol a sut a pham y gallai lleihau terfynau cyflymder helpu i\u2019w drin. Mae\u2019r erthygl yn pwysleisio pwysigrwydd defnyddio ymyriadau ychwanegol ynghyd a\u0302 therfynau cyflymder 20mya i fynd i\u2019r afael a\u0302\u2019r ffactorau lluosog sy\u2019n cyfrannu at hollti cymunedol, fel faint o draffig sydd ar y ffordd, cynllun yr amgylchedd adeiledig a chyflymder y traffig. Mae hefyd yn edrych ar sut mae hollti cymunedol yn effeithio ar wahanol bobl i raddau mwy a llai, a beth mae hyn yn ei olygu o ran lleihau hollti cymunedol drwy gyfuniad o leihau cyflymder a dwyster y traffig, lled ffyrdd a seilwaith cynhwysol addas i\u2019r diben."}, {"text_idx": "#000010", "text": "gallai terfynau cyflymder 20mya fod yn fuddiol fel rhan o strategaeth yn erbyn hollti cymunedol. Mae\u2019r rhain yn fwyaf effeithiol pan ga\u0302nt eu defnyddio ar y cyd a\u0302 mesurau eraill sy\u2019n lleihau traffig ac yn gwella\u2019r amgylchedd adeiledig i gerddwyr a seiclwyr, gan gynnwys defnyddwyr ffordd agored i niwed a\u2019r rhai y mae traffig yn effeithio fwyaf arnynt.gallai terfynau cyflymder 20mya wella ansawdd a diogelwch mannau gan annog a hwyluso cerdded a seiclo.gallai terfynau cyflymder 20mya helpu i fynd i\u2019r afael ag anghydraddoldebau iechyd. Gallent effeithio\u2019n gadarnhaol ar symudedd pobl a\u0302 symudedd cyfyngedig, pobl ag anableddau, pobl hy\u0302n a phlant. Mae hyn oherwydd bod cyflymder arafach yn rhoi mwy o amser i yrwyr ymateb, ac yn rhoi mwy o amser i oedolion agored i niwed a phlant groesi ffyrdd ac asesu risg wrth groesi, a allai wella eu siawns o groesi\u2019n ddiogel.Yn ogystal, gallai terfynau cyflymder 20mya leihau difrifoldeb anafiadau yn sgil gwrthdaro ar y ffordd. Bydd hyn o fudd i bawb, ond yn arbennig y rheini sy\u2019n fwy tebygol o farw mewn gwrthdrawiadau oherwydd eu natur fregus yn gysylltiedig ag oed, cyflyrau iechyd neu anabledd.Fodd bynnag, mewn mannau gyda thraffig cymharol isel a heb seilwaith croesi digonol, gallai terfyn cyflymder o 20mya fod yn fwy buddiol i rai pobl na\u2019i gilydd. Er enghraifft, gallai\u2019r mwyaf abl ddod o hyd i fwy o gyfleoedd i groesi ffordd mewn traffig sy\u2019n symud yn arafach tra bo pobl agored i niwed yn parhau i brofi anawsterau wrth defnyddio mannau lle ceir ffyrdd a cherbydau hyd yn oed pan fydd cyflymder traffig wedi\u2019i arafu i 20mya. Po fwyaf y caiff y terfyn cyflymder ei orfodi, yr agosaf y bydd y cyfartaledd cyflymder i 20mya, y lleiaf fydd y bwlch hwnnw o ran anghydraddoldeb. Bydd angen seilwaith effeithiol sy\u2019n cefnogi cerddwyr, defnyddwyr cadeiriau olwyn a seiclwyr yn ddigonol i symud o gwmpas, hyd yn oed lle mae\u2019r traffig yn isel ac yn symud yn arafach.Mewn mannau sydd a\u0302 dwyster traffig uchel, mae angen mesurau eraill yn ogystal a\u0302 therfyn cyflymder 20mya i fynd i\u2019r afael a\u0302 hollti cymunedol fydd yn lleihau traffig i sicrhau nad yw cerbydau\u2019n dominyddu\u2019r ardal. Bydd hyn yn sicrhau bod pobl sy\u2019n byw mewn cymunedau difreintiedig yn cael llawn cymaint o fudd o\u2019r terfynau cyflymder is a\u0302\u2019r rheini sy\u2019n byw mewn maestrefi tawelach a mwy llewyrchus."}, {"text_idx": "#000013", "text": "THINK is a collaboration between the psychology department of Aberystwyth University and Public Health Wales, and is funded by Health and Care Research Wales to improve health outcomes for all, in relation to transport. The network is made up of individuals working in academic, practitioner, policy or charity roles across different areas of transport and health. THINK facilitates research, training and seminars to develop knowledge and provide opportunities to work collaboratively across four different themes \u2013 air and noise pollution; injuries and deaths stemming from vehicle crashes; the impact of active travel (walking and cycling) on health; and the impact of vehicles dividing communities. You can sign up as a member of THINK for free on the website or follow us @TransportHealth"}]